
Zápisnica zo stretnutia  
Sekcie pre životné poistenie a zaistenie
05. 05. 2026
Počet prítomných: 14
1) [bookmark: _Hlk162257425]Právo na zabudnutie pre onkologických pacientov/Štandard k RTBF/ - informácia 
· „Štandard pre prístup k finančným službám pre osoby, ktoré prekonali onkologické ochorenie“ bol schválený dňa 11. 12. 2025 a doposiaľ 
k nemu pristúpilo už 8 poisťovní. 
· Pre väčšinu diagnóz si poisťovne stanovili maximálny časový limit 10 rokov (s výnimkou nepoistiteľných diagnóz), po uplynutí ktorých sa 
u klienta na predchádzajúcu onkologickú diagnózu neprihliada. 
· V porovnaní so zákonom č. 312/2025 Z. z. o spotrebiteľských úveroch a iných úveroch a pôžičkách pre spotrebiteľov (účinný od 20.11.2026), ktorý určuje zákaz použiť pri uzatvorení poistnej zmluvy osobné údaje o diagnóze onkologického ochorenia, ak uplynula lehota 15 rokov od skončenia liečby, ide teda o kratšie obdobie, čo predstavuje priaznivejšiu úpravu pre klientov.

Úloha SLASPO: 
Zabezpečiť zverejnenie pristupujúcich poisťovní k Štandardu k RTBF na webstránke SLASPO

2) Systém dôchodkov na Slovensku/PEPP
Prítomným členom bola poskytnutá informácia o dôvode otvorenia témy Paneurópskeho dôchodkového produktu PEPP. Hlavným dôvodom je nepostačiteľnosť dôchodkového systému a potreba tvorenia si rezerv na dôchodok prostredníctvom iných produktov. 
Aktuálne je legislatívny proces Legislatívny proces - LPEU/2026/111 v stave vyhodnocovania pripomienkového konania. 
Napriek úpravám zatiaľ nebol zo strany poisťovní prejavený záujem o tento produkt. 

3) Stanovisko NBS k jednostranným zmenám v zmluvách IŽP
Na stretnutí bola predsedom sekcie podaná stručná informácia o stanovisku NBS, o oblastiach, ktorých sa stanovisko týka.
· Dokument je komplikovanejší a netýka sa len IŽP, ale primerane sa má použiť aj na iné poistenia, kde sa vyskytujú jednostranné zmeny (napr. v praxi používaná zmena oceňovacích tabuliek v úrazovom poistení a pod.). 
· S NBS bola v minulosti riešená retrospektivita týkajúca sa tohto stanoviska, kde by sa stanovisko nemalo týkať poistných zmlúv uzavretých pred vydaním tohto stanoviska. 
· Ďalšia čiastkovo spomenutá otázka / problém:  zatváranie fondov. 
· NBS začne stanovisko dohliadať od júla 2026


4) Stanovisko NBS k vybraným spotrebiteľským aspektom IŽP
Na stretnutí bola predsedom sekcie podaná informácia o stanovisku NBS, o oblastiach, ktorých sa stanovisko týka. 
Ako komplikovanejšia téma sa javí preukazovanie doručovania dokumentov / poistných podmienok a ich oboznámenia sa zo strany klienta. 
NBS začne stanovisko dohliadať od júla 2026. 


5) Zákon o prístupe zdravotne znevýhodnených k fin. službám (351/2022 Z.z.)
Téma je primárne riešená v rámci pracovnej skupiny zaoberajúcej sa prístupom znevýhodnených osôb k fin. službám. Kľúčovým problémom je, že neexistuje usmernenie, čo je považované za správny prístup, aké konkrétne úpravy za tým sú. Prítomní členovia sekcie boli oboznámení o posledných riešených krokoch v rámci SLASPO, o zaslaní listu na SOI a MPSVaR s požiadavkou na usmernenie. SLASPO zároveň zisťuje, ako je téma uchopená v regióne CEE. Spolu sme si ukázali prístup Generali v Poľsku, kde na https://www.generali.pl/obsluga-bez-barier majú implementovaný prístup pre znevýhodnené osoby. 

Úloha SLASPO: 
1. Poslať členom sekcie návrh listu pre SOI a MPSVaR
2. Poslať členom sekcie prístup Poľska a Bulharska. 

6) Savings and Investment Union
K téme prebehla rýchla diskusia o podstate SIU. Téma ostáva na sledovanie v prípade vývoja.

7) Metodické usmernenie k POG
· Na stretnutí bolo zhodnotené, že NBS pristúpilo k POG striktnejšie
· Prebehla komunikácia k stanoveniu benchmarkov, ktoré neexistujú, ale minimálne stanovenie ich rozpätia by predstavovalo pre poisťovne veľkú pomoc
· Zároveň sektoru chýbajú priamejšie odpovede zo strany NBS
· NBS plánuje MU vydať na začiatku júna. 

Úloha SLASPO: 
1. Vyžiadať od p. Pastoreka pripomienky poisťovní k POG s  komentármi / odpoveďami NBS 

8) Iné 
· Členom sekcie bola podaná informácia, že na základe schváleného Memoranda k ESG bude do poisťovní posielaný dotazník k ESG zameraný na zistenie úrovne zapojenia do témy ESG. 
· V dňoch 27. – 28. máj sa bude v Haliči konať konferencia k novému OZ, ktorá sa bude týkať poisťovníctva / bankovníctva. Informačný mail k registrácii bude zasielaný v samostatnom maily. 
· V 2. polovici 2026 prebehnú v SLASPO nasledovné semináre: 
· Medicínsky
· Zodpovednosť za škodu
· Občiansky zákonník

Úloha SLASPO: 
· Poisťovne boli dotazované k téme HIV a cukrovka. Dotazník bol od EIOPA, ale distribuovala ho NBS – zistiť bližšie podstatu
· V minulosti SLASPO uplatnilo pripomienky k zmene pravidiel výpočtu odkupnej hodnoty – táto téma je opätovne otvorená. Ak je téma v pripomienkovaní, SLASPO uplatní pripomienky. 
· Opätovne osloviť Sociálnu poisťovňu s požiadavkou o seminár
· Popracovať na zlepšení komunikácie zo strany NBS


Ing. Iveta Szabo – tajomník sekcie 
Bratislava, 5. máj 2026
